UES

Caminades saludables +60, tot el dia: Vall Llobregat VIII: Sallent - Navarcles
2024-09-26
Aquest trimestre reprenem el cicle de la Vall del Llobregat (GR 270), que al llarg de tres etapes als mesos de setembre, octubre i novembre, ens portarà de Sallent al Pont de Vilomara.
Entrarem el pla de Bages, un paisatge dominat per espais agrícoles i també industrial, en general seran tres etapes planeres que transcorreran sempre pel costat del riu. Destaca el passat industrial i ens trobarem colònies, aqüeductes, encluses, ponts i canals. També elements patrimonial emblemàtics com el pont vell de Cabrianes (en la primera etapa) o el monestir de Sant Benet de Bages, on hi passarem en la segona etapa.
Setembre: Sallent – Navarcles. distància: 10,50 km >> desnivell +100 m i -128,7 m
Dimarts ritme suau/dijous bon ritme Tram de sequia, sallent, mirador, pont de Cabrianes, Passarem pels Aiguamolls de la Corbatera i fem parada a l’observatori d’aus migratòries. Més endavant creuarem el Pont de Cabrianes, destruit el 1939, i a Navarcles
Octubre: Navarcles – Viladordis. Distància: 8,8 km>> desnivell +96 m i -89 m
seguim pel Pont Vell del Llobregat fins a l’espectacular Monestir de Sant Benet. Acabarem als tres salts del Llobregat
Novembre: Viladordis – Pont de Vilomara Distància: 8 km >> desnivell -190 m
En aquesta etapa, passarem per diverses tines i per la Gola del Bigaire, un espectacular pas del riu Llobregat a través de les esquerdes a les roques que el mateix riu ha anat erosionant. Passarem pel pont vell de Vilomara, originari del segle XIII, però reconstruït al segle XVII destruït per una riera.

Orientació.- Rogaine del Catllaràs a Sant Julià de Cerdanyola. Organitza COC
2024-09-28

Natura.- Als dos extrems de la Vall d'Aran
2024-09-28 - 2024-09-29
A l’extrem NO de l’Aran, i després d’un salt en el temps, ens endinsarem en la mil·lenària fageda de Carlac. Els seus arbres de turmentades i sinuoses formes cobertes de molsa ens transportaran a un bosc encantat que amaga una antiga història d’amor.
L’endemà, sota l’esguard de les altes muntanyes de l’extrem SE, pujarem als estanys de Saboredo, uns profunds llacs glacials que es reparteixen entre dues comarques i que donen lloc al naixement de l’arriu Garona.
Durada: Cap de setmana
Transport: Cotxes particulars
Dificultat: Mitjana

CIPOFest, col·laboració
2024-09-28 09:00 - 14:00 (Europe/Madrid)
El CIPOFest és la jornada de portes obertes anual de l’entitat, farcida d’activitats gratuïtes per donar a conèixer els espais i la tasca de CIPO a la ciutadania.
Des de la UES col·laborem amb el guiatge de la Caminada Popular, que se celebra per segon any.
La caminada arrancarà a les 9:30 h del matí, després que totes les persones participants agafin forces amb xocolata calenta i melindros. Es tracta d’un recorregut d’uns 5 km de distància, sense dificultat tècnica, que portarà les persones participants a descobrir el torrent de la Romeua, La Riereta i el bosc de Can Deu. Les inscripcions a la caminada ja estan obertes i es poden fer fins al 26 de setembre presencialment a CIPO (de dilluns a divendres, de 8:30 h a 15 h) o bé online a través del web cipo.cat/cipofest2024.
Consulta tota la informació del CIPOFest

Caminant per la Cerdanya francesa
2024-09-29 - 2024-10-04
del 29 de setembre al 4 d’octubre
Allotjament en règim de pensió completa a l’HOTEL del PRADO de Puigcerdà
L’Alta Cerdanya és una comarca pirinenca situada en territori francès, a la Catalunya Nord. Forma part de la comarca natural de la Cerdanya, que amb el Tractat dels Pirineus de 1659 va quedar dividida en dues meitats, entre l’estat francès i l’espanyol. Està formada per 19 comunes o municipis, la seva capital és Montlluís i està inclosa dins del Parc Natural Regional dels Pirineus Catalans, que engloba també municipis del Conflent i el Capcir. La comarca està situada per sobre els 1000 metres d’altitud i envoltada de muntanyes, assolint els 2.921 al cim del Carlit. Engloba la part alta de la vall del Segre, l’altiplà de la Perxa, el massís del Carlit i la vall del Querol. A causa de la seva orientació est-oest la comarca gaudeix d’ un gran número d’hores d’insolació. La seva orientació, altitud i posició al Pirineu axial comporta una gran diversitat de paisatges, valls i muntanyes espectaculars. Aquests fets, junts amb la seva ocupació humana, els petits pobles, els boscos i el seu patrimoni històric, fan de l’Alta Cerdanya una comarca fantàstica per fer-hi excursions. La vall d’Eina, la fortalesa de Vauban, els forns solars, el circ de Cambredase, els boscos del Capcir són alguns dels llocs que podrem visitar durant aquesta setmana de senderisme a l’Alta Cerdanya.
Consulteu el programa
Inscripcions del 27 de maig al 7 de juny

Vídeo.- Premis Miquel Fàbregues,1a sessió
2024-10-02 19:00 - 20:30
Primera sessió
Dimecres, 2 d’octubre. 19h. a la Sala d’Actes, gratuït
EL LIBRO DE MARIO (S) 14 min, Daniel Chamorro (A) – Ciudad Real
CAMINO ROYA. Un mapa de ida y vuelta (C) 21 min, Rocío Rodríguez (I) – Sevilla
PAISATGES ÀRTICS DE NORUEGA (V) 17 min, Núria Casas i Xavier Cabeza (A) – U.E.S.
LA PROCESSIONNAIRE DU CHÊNE (M) 12 min, Yves Lanceau (I) – França
Programa sessions

Foto.- Lliurament de premis VI Concurs de fotografia de Muntanya, Casal Pere Quart
2024-10-04 19:30 - 20:00
Lliurament de premis del VI Concurs de Fotografia de Muntanya i inauguració oficial de l’exposició
Divendres 4 d’octubre, a 2/4 de 8 el vespre al Casal Pere Quart, Rambla, 69 de Sabadell.
Exposició de fotografies del 3 al 17 d’octubre al Casal Pere Quart
Més informació sobre el concurs

Divendres culturals.- El gran blanc (teatre breu)
2024-10-04 19:30 - 20:30
Companyia Calaïna teatre
L’Eli i la Maria són dues actrius amb moltes hores dalt de l’escenari. Les han vistes de tots colors, han patit i gaudit de les ocurrències dels autors i de les pífies i de l’ingeni dels seus companys d’elenc, però el que més temen, el que més por els fa és el quedar-se en blanc durant una representació teatral.
Aquesta peça tracta dels blancs teatrals, on les actrius recreen aquestes situacions i com sortir-se’n de l’atzucac tot omplint de colors els blancs tan inoportuns.
Perquè tot és qüestió de professionalitat, taules i estratègies per tirar endavant una obra de teatre. Qui millor que les nostres veteranes actrius per fer-ho?
Interpretada per Maria Cutchet i Elisenda Gutés
Coordinació d’Isa Costa
Escrita per Francesc Cutchet
A les 19:30 h a la sala d’actes. Taquilla inversa. Aforament limitat, cal inscripció prèvia
i abans de començar, la Galana ens ofereix el maridatge perfecte amb la cultura. Vi&Teatre. a les 19 h tast de vins. La consumició es paga en el mateix moment,

Orientació.-Dos dies del Ripollès a Vallter. Organitza Aligots
2024-10-05 - 2024-10-06

44a Ronda Vallesana
2024-10-06
Com és tradicional a la Ronda Vallesana, anem alternant les sortides entre el Vallès Oriental i el Vallès Occidental. Enguany tornem al Vallès Occidental i prop de Sabadell, entre els municipis de Castellar del Vallès i Sant Llorenç Savall, i també al Parc Natural de Sant Llorenç del Munt i l’Obac. Hem preparat una ruta pel riu Ripoll entre les dues ciutats amb un alt valor paisatgístic, amb un interessant patrimoni cultural i nombroses fonts. La Ronda ha visitat el parc en diverses edicions, 1980, 1983, 1985, 1987, 2008, 2010, 2011 i 2017, però ens faltava un recorregut pels marges del riu Ripoll.
Perquè pugueu conèixer bé el riu i gaudir del seu entorn us proposem dos itineraris, la Ronda curta de 13,8 km i +/- 315 m de desnivell acumulat; i la Ronda llarga de 18 km i +/- 405 m de desnivell acumulat.
Al llarg dels dos recorreguts descobrireu la rica vegetació de ribera. Visitarem algunes masies i nuclis de població disseminats, seguirem camins històrics, i visitarem l’ermita de la Mare de Déu de les Arenes, d’origen romànic.
Consulta tota la informació
Anar a inscripcions

Taller formatiu.- Wikiloc, pas a pas
2024-10-07 18:30 - 20:30
Sessions teòriques: 7, 8, 15 i 17 d’octubre, de 18:30 a 20:30 h
Sessió pràctica: dissabte 19 d’octubre (matinal)
Objectiu del taller: Conèixer el funcionament de Wikiloc -des de la base- com a eina de planificació i elaboració d’itineraris excursionistes. Crear el teu espai a Wikiloc, trobar l’itinerari excursionista més adequat al teu nivell i preferències. Veurem tot el que Wikiloc ens ofereix; com arribar al punt d’inici de un recorregut, que son els filtres, la importància de la cobertura, quins mapes puc descarregar… Deixar-te guiar per l’aplicació al mòbil i arribar al teu objectiu amb seguretat és el contingut d’aquest taller pas a pas.
A càrrec de Manolo Barcia, tècnic de senders i dÀngel Artigas, enginyer tècnic

Assessorament mitjançat grup de WhatsApp fins a 30 dies desprès de finalitzar el taller.
Subscripció gratuïta a Wikiloc premium durant dos mesos.

Xerrades obertes sobre temes de muntanya.- Presentació del 'Blog de muntanya' de Josep Rafel Alsina
2024-10-08 19:00 - 20:30
Presentació del Blog de muntanya d’en Josep Rafel Alsina; membre de l’antic Centre Excursionista de Sant Adrià del Besós i professor jubilat de matemàtiques, és l’autor d’un extraordinari blog on hi podem trobar sortides d’alta muntanya, escalada, esquí de muntanya, barrancs, flora….etc, tot molt ben estructurat, amb un munt de fotos, vídeos i enllaços.
Virtual (Zoom) a les 19h

Senders km 0, caminades saludables.- de Matadepera a Castellar pel Mont-rodon
2024-10-09
Recorregut que ens permet conèixer una de les zones més meridionals del Massís de Sant Llorenç del Munt. Des de la riera de les Arenes a Matadepera fins al riu Ripoll a Castellar del Vallès, anirem a visitar el cim del Mont-rodon. Aquest cim de 618 metres té una vista panoràmica sobre la Plana del Vallès i les muntanyes que l’envolten. Veurem l’impacte ambiental que la pedrera de Can Sallent ha fet a la muntanya tot caminant entre pins, alzines i alzines sureres.
Distància: 13 k >> Desnivell: +386/-487 m
Punt i hora de trobada:
Plaça de Sant Jordi de Matadepera a les 8:30 del matí. Sortida conjunta des de Sabadell en RENFE, anirem a Matadepera amb RENFE i bus (bitllet de 2 zones). Pujarem al tren a l’horari de les següents estacions de Sabadell:
Sabadell Sud: 7:37 >> Sabadell Centre: 07:40 >> Sabadell Nord: 07:43
Hora de finalització de la sortida a Castellar: 14 h aprox. Tornada des de Castellar en BUS (bitllet d’1 zona).
Activitat gratuïta per a socis/es. Soci@web i no socis: 6€
El desplaçament al punt de trobada i de tornada anirà a càrrec de cada participant.

BTT.- Volta a Arbúcies
2024-10-09
Trobada a les 8:30 h a l’aparcament del Restaurant La Corbadora (Crta. Arbúcies a Viladrau, km 1. Arbúcies)
Distància: 34 km – Desnivell: 990 m – Dificultat: moderada
Recorregut circular. Arbúcies, Coll de Te, Les Agudes, Font del Regàs, Arbúcies.
Dinar opcional al Restaurant La Corbadora (menú 16-18€)
Inscripcions a partir del dilluns 30 de setembre.

Càpsula formativa.- Què és un Rogaine?
2024-10-09 19:00 - 20:30
Càpsula formativa adreçada a persones que no han participat mai en una cursa d’orientació i que volen saber el seu funcionament en modalitat ‘Rogaine’. També poden assistir-hi persones que hagin participat en alguna cursa d’orientació però desitgin aclarir alguns conceptes. Adreçada especialment a aquelles persones que tenen prevista participar en la propera Rogaine del Vallès que tindrà lloc el 20 d’octubre a Sant Qurize del Vallès.
El Rogaine és una modalitat esportiva de les curses d’orientació en què els participants han de desplaçar-se a peu, amb l’objectiu d’aconseguir la màxima puntuació passant pels controls en un temps màxim i un ordre lliure. No tots els controls valen els mateixos punts, això dependrà de la dificultat física i/o tècnica per trobar-los.
Tractarem els següents punts:

Què són les curses d’orientació? Modalitats
Mapes d’orientació
Simbologia bàsica dels mapes d’orientació
Elements de control
Què cal tenir en compte en les primeres curses

Per fer-ho utilitzarem els mapes de Sant Quirze del Vallès.
A més, des del 12 de setembre i fins el 20 d’octubre hi haurà actiu un entrenament virtual en format rogaine de dues hores a Sant Quirze que pot servir per aprendre i entrenar.
A càrrec de Ricard Masferrer, responsable de la secció d’orientació de la UES.
De 19 a 20:30 h, aula de formació. Gratuït, però cal inscripció prèvia

Vídeo.- Premis Miquel Fàbregues, 2a sessió
2024-10-09 19:00 - 20:30
2a sessió
Dimecres, 9 d’octubre. 19h. a la Sala d’Actes. Gratuït
TEM (M) 19 min Diego Poncelet (A) – Palma de Mallorca
LO ÍNTIMO (V) 9 min Susana Sotelo y Sara Horta (I) – Lugo
RCR, ELS ARQUITECTES D’OLOT (C) 13 min Joaquim Clos (A) – Barcelona
MIL NOU-CENTS 68 (C) 16 min Ramon Font (A) – Castelldefels
RODAL DE SABADELL (M). 8 min. Lluís Fernàndez (A) – UES
Programa sessions

Cicle de cinema i projeccions de muntanya.- 'Jordi Pons, quan els records pesen més que les esperances' (documental)
2024-10-10 19:00 - 21:00
Si no vau poder assistir a l’estrena del documental al Vallès el passat mes de maig, o el voleu tornar a veure, aquest octubre projectem de nou el documental a la UES.
El documental repassa la trajectòria alpinística de Jordi Pons. L’ascensió portada a terme al cim del Mönch de 4099 m als Alps suïssos, amb un equip col·laborador, esdevé el fil conductor que permet donar a conèixer les experiències de més de 75 anys d’aquest alpinista català amb reflexions compartides amb destacats personatges del món de la muntanya.
Col·loqui posterior amb Jordi Pons i Jaume Altadill, realitzador del documental.
A les 19 h sala d’actes. Gratuït.

Muntanya.- Pic de Posets (anul·lada)
2024-10-12
PIC DE POSETS (3.369 m), Pirineu Aragonès
Dissabte 12 d’octubre. Distància: 3,6 km >> Desnivell: +600 m. Temps efectiu aproximat: 3 hora, aprox.
Sortida 6.00 des del P.C. direcció Eriste, temps estimat 3h30’ (280 km). De Eriste es pot anar fins l’aparcament d’Espantigosa en cotxe ja que a partir del 17/9 resta obert. Des de l’aparcament anirem fins el Refugi Àngel Orús, on dormirem.
Diumenge 13 d’octubre. Distància: 13 km >> Desnivell: +1.250/-1.850 m. Temps efectiu aproximat: 7/8 hores
Sortida del Refugi en direcció nord-oest, seguirem un tram del torrent de Llardaneta fins a la canal fonda (on probablement caldrà fer servir els grampons), al final d’aquesta canal veurem el conegut “Diente de Llardana”, A partir d’aquest punt no calen grampons i anirem pujant per una llom amb un camí traçat fent esses fins al cim del Posets (3.369 m.), el segon cim més alt del Pirineu.
Nivell de dificultat: Difícil. Alta Muntanya
Material: Grampons i piolet. Dinar de dissabte i diumenge. Sac llençol.
Sortida en cotxes particulars. Trobada a les 6 h a l’aparcament del Parc Catalunya, davant Club de Tenis.
Pernocta al Refugi Àngel Orús en règim de MP. Cal DNI, llicència federativa, sac llençol.
Preu: Socis/es: 91€ >> soci@web i no socis/es: 105€
Preu federats/ades. Inclou: desplaçament, pernocta al refugi Àngel Orús en règim de MP
Cal estar federat/ada o bé tramitar assegurança temporal obligatòria de dia, els no federats/ades no tenen descompte al refugi.
Inscripcions obertes a partir del 2 de setembre ues.cat, app o presencialment a secretaria. Màxim 12 places.
Reunió informativa: Dijous 10 d’octubre, a les 19 h a la UES.

4a Trobada Clubs Excursionistes - FEEC del Vallès
2024-10-12
SANT PERE DE REIXAC
LLOC DE SORTIDA: PABELLÓ MIQUEL POBLET, MONTCADA I REIXAC
https://maps.app.goo.gl/J2tnUMSuFi8FDS7K7?g_st=im
HORA: 9:00 h
Recorregut que passarà per les fonts (sense aigua) del Tort, Avellanes i del Caçadors
En arribar a Sant Pere de Reixac, farem una visita guiada a l’ermita, seguidament magdalenes i xocolata.
Amb la participació de les corals del Centre Excursionista de Sant Feliu Codines, Mare de Déu del Turó i Giravolt de Montcada i La Carena (UES)
Si voleu participar en aquesta trobada d’entitats, envieu-nos un correu a info@ues.cat
Activitat matinal

Senders.- de la muntanya al mar, de Cal Xel (Santa Pau) a Sant Aniol de Finestres
2024-10-13
El diumenge 13 d’octubre fem la 2na etapa de la ruta des de la Muntanya al Mar.
De la Muntanya al Mar és una ruta senderista que s’inicia a Olot i finalitza a la platja de Pals. Transcorre per les comarques de la Garrotxa, el Gironès i el Baix Empordà.
Comencem a caminar a l’aparcament de Can Xel (Santa Pau), traspassarem la Serra de Finestres i a la capçalera de la Riera de la Llémena seguirem pel Camí Ral de la Vall de la Llémena que ens portarà a la ciutat de Girona en properes etapes.
Distància: 12 km >> Desnivell: +350 m/ – 560 m >> Dificultat: mitjana
Sortida en autocar, tot el dia.
Inscripcions del 23 de setembre al 7 d’0ctubre

Orientació.- Rogaine de Castellar de n'Hug. Organitza Grions
2024-10-13

Caminades saludables +60, matinal.- Riera de Caldes
2024-10-15
Ruta lineal que des de Sant Feliu de Codines seguint el camí de les Elies i resseguint la riera de Caldes ens portarà fins al poble Caldes de Montbui.
Distància: 11,20 km – Desnivell: 95/-300 m

Cafè científic.-Els passos perduts: investigant la forma de caminar dels primats
2024-10-15 19:00 - 20:30
Els passos perduts: investigant la forma de caminar dels primats, a càrrec de Georgina Raventós, Paleontòloga
Organitza: Institut Català de Paleontologia Miquel Crusafont
Els hominoïdeus, el grup que inclou els humans i els primats més propers com els gibons, orangutans, goril·les i ximpanzés i els seus parents extints, van experimentar un pic de diversitat fa uns 20 milions d’anys a l’Àfrica. Posteriorment alguns dels seus membres van migrar cap a Euràsia, dels quals s’han identificat algunes d’aquestes espècies a Catalunya. Aquí es van acabar extingint i la seva distribució quedaria restringida a l’Àfrica equatorial i el sud asiàtic. Durant aquest mateix període a Euràsia també hi havia un grup de petits primats coneguts com a plipitecoideus. És un grup més primitiu que els hominoïdeus i són clau per comprendre l’evolució dels primats i com les convergències evolutives han influït en aquest procés. En el aquest Cafè científic, ens submergirem en el món dels hominoideus i pliopitecoideus que poblaren Catalunya durant el Miocè. Explorarem els entorns que van habitar, les seves interaccions amb el medi ambient i les semblances entre diferents espècies, posant especial èmfasi en la seva locomoció.
A les 19 h, a la sala d’actes – gratuït

Vídeo.- Premis Miquel Fàbregues, 3a sessió
2024-10-16 19:00 - 20:30
3a sessió
Dimecres, 16 d’octubre. 19h. a la Sala d’Actes, gratuït
DONDE NO HABITE EL OLVIDO (S) 13 min María Clauss (I) – Huelva
PYRÉNÉES 2023 (M) 17 min Martí Arañó (A)- Sant Cebrià de Vallalta
EL AMORAGAOR (C) 14 min Adrián Ordóñez (I) – Málaga
DIARI D’UNA ESTADA A LLEIDA (V) 21 min Antoni Viñas (A) – UES
Programa sessions

Conferència: La Torre d’en Feu, el BCIN oblidat d’August Font i Carreras
2024-10-17 19:00 - 20:30
Organitza: Associació Cultural Can Feu
A càrrec de:
Judith Urbano Lorente, Universitat Internacional de Catalunya
Esteve Canyameres i Ramoneda, historiador
Aleix González Campaña, guia turístic i cofundador de l’Associació Cultural Can Feu
Sala d’actes, a les 19 h. Gratuït

Presentació 'Camina pel TDAH. Sabadell 360º'
2024-10-18 19:00 - 20:00
Col·laborem amb la Federació Catalana de Familiars i Afectats per TDAH juntament amb l’associació local, TDAH Vallès per donar visibilitat al TDAH assolint el repte Sabadell 360 en 4 etapes.
El divendres 18 d’octubre, a les 19 h, a la sala d’actes, n’explicarem tots els detalls.
Etapes:
ETAPA 1 Diumenge 27 d’octubre de 2024, Dia nacional del TDAH. De la Salut a Sant Julià; 12 km; 330 m de desnivell positiu; 250 m de desnivell negatiu; 3:45 h
ETAPA 2 Diumenge 3 de novembre de 2024. De Sant Julià a Can Gambús; 11 km; 120 m de desnivell positiu; 210 m de desnivell negatiu; 3:03 h.
ETAPA 3 Diumenge 10 de novembre de 2024. De Can Gambús a la Romànica; 11 km; 105 m de desnivell positiu; 180 m de desnivell negatiu; 2:50 h.
ETAPA 4 Diumenge 24 de novembre de 2024. De la Romànica a la Salut; 10 km; 250 m de desnivell positiu; 165 m de desnivell negatiu; 3:07 h.
Per participar-hi cal inscriure’s en aquest enllaç: https://www.federaciocatalanatdah.org/camina-pel-tdah-sabadell360/

Cultura.- Dret a cornar
2024-10-19
Acompanyats de la Laura de Castellet, divulgadora histórica, especialista en paisatge sonor, música medieval, il·lustració de patrimoni i més…
Recorrerem la vall d’Ardèvol, tancada per les serres de Pinós i del Miracle. Aquestes serres están farcides d’elements estratègics de defensa, guaita i avís. Després de dinar, si tenim temps, visitarem la Torre de guaita de Vallferosa.
Distància: 8,8 km >> Desnivell: 150 m
Sortida: a les 7 h des de la plaça de les Dones del Tèxtil
Esmorzar: En un bar del trajecte
Dinar: Hostal de Pinós (enguany ha celebrat els 500 anys!).
Preu: Sense dinar, socis: 36 € no socis: 47 €
Amb dinar, socis: 59 € no socis: 70 €
Inscripcions a partir del 7 d’octubre

Natura.- Aiguabarreig
2024-10-19
La confluència de tres grans rius, el Segre, el Cinca i l’Ebre rep el nom d’Aiguabarreig. Es tracta de la més gran unió fluvial i de més interès biològic de la península ibèrica. A més de conèixer aquesta excepcional zona humida, amb peculiars boscos de salzes i sargars, l’excursió inclou l’ascensió a la Punta de Montmaneu (495 m), una singular muntanya aïllada que ofereix una vista magnífica de les terres de ponent, i la visita d’interessants restes de la Guerra Civil, així com de dos grups de pintures rupestres declarades Patrimoni Mundial de la UNESCO.
Durada: Tot el dia
Transport: Autocar
Dificultat: Mitjana

Senders.- Camí natural de l’Ebre, de Tortosa a Amposta
2024-10-19
Itinerari: Urbanització Mig Camí – Ermita de Mig Camí – Ermita del Coll de l’Alba – Coll de Redó – Creu de Coll de Redó – Camp-Redó – La Font de Quinto – La Pedrera – Pont Penjant d’Amposta – Embarcador d’Amposta.
Distància: 17,78 km i + 287 /- 400 de desnivell.
Es recomana portar: aigua, esmorzar, dinar, 2 bastons i roba adient.
Sortida en autocar. Tot el dia

3a Rogaine del Vallès a Sant Quirze del Vallès. Curses d'Orientació
2024-10-20
Cursa en modalitat Rogaining, 4 hores/2 hores de temps màxim.
Què és una Rogaine?
La Rogaine és una modalitat esportiva de les curses d’orientació en què els participants han de desplaçar-se a peu, amb l’objectiu d’aconseguir la màxima puntuació passant pels controls en un temps determinat i seguint un ordre lliure.
Els participants disposen d’un mapa on hi ha impresos tots els controls amb una numeració. Cada control té una puntuació diferent que ve determinada per la desena del seu número. Per exemple, la fita número 35, valdrà 3 punts, i la fita 90 en valdrà 9.
Els equips han d’aconseguir la màxima puntuació passant pels controls en un temps màxim de 4 o 2 hores, segons la modalitat escollida. Arribar amb retard es penalitza amb pèrdua de punts.
No hi ha recorreguts establerts, per tant, cada equip decideix l’ordre de pas pels controls.
Cada control es marca sobre el terreny amb una fita d’orientació que consisteix en un prisma triangular de 30 x 30 cm, de colors taronja i blanc.
categories

Equips de 2 a 5 components.

Consulteu tota la informació i butlletins de cursa
